একবার সিস্টারহুড নামে একটা কবিতা লিখেছিলাম । বন্ধু রুমী হক জানতে চেয়েছিলেন ‘ সিস্টারহুডে’র বাংলা প্রতিশব্দ কি ? আমি বলতে পারি নাই । বাংলা না জানি , জিনিসটা কি তা তো জানি । আমার কাছে খুব সোজা । এমন এমন সব কাজ করা যা এখন পর্যন্ত বঞ্চিততর নারীকে এবং ভবিষ্যতের নারীকে বঞ্চনা থেকে বের হয়ে আসতে শিশির পরিমাণ হলেও সাহায্য করবে। সেই জন্যই নারী বলে, কেবল নারী বলেই যা যা হয়েছে, হচ্ছে আরও হবে – তাকে মনে রাখা। তার প্রতিবাদ করা। নারীর পাশে নারীর দাঁড়ানো। সব সময়।